65 



findes den paa flere Steder, hvor den hidtil er bleven 

 overset. løvrigt er den udbredt over det meste af Europa 

 nordfor Pyrenæerne, og de to Former forekommer til- 

 syneladende spredt mellem hinanden. Den gaar i den indre 

 Østersø ud i Brakvand, men kun til henved en Meters 

 Dybde. Legetiden falder i Maanederne Marts til Maj, og 

 Hannen skal vælge en Fordybning mellem Stenene, hvor 

 Hunnen afsætter Ægklumpen, som Hannen derefter vogter 

 i flere Uger. Ferskvandsulken skal være udmærket til Agn 

 for Aborrer. 



2. Almindelig Ulk (Cottus scorpius Linné). 



Hovedet er forholdsvis meget stort med to omtrent 



parallele Køle paa Issen, som hver bagtil ender med en 





Fig. 28. Almindelig Ulk, d- (Efter Zoologia danica). 



Fig. 29. Almindelig Ulk, 9. (Efter Zoologia danica). 



lav Knude; en lignende Knude over Øjenhulens bageste 

 Kant. Forgællelaaget med tre (eller fire) Pigge, af hvilke 

 den øverste er størst, men ikke naar saa langt tilbage, 

 som den i Overgællelaagets øverste Hjørne siddende, 

 kraftige Torn, medens den nederste er mindst og nedad- 

 rettet. Undergællelaaget har nedentil en stærk, bagud 



C. V. Otterstrøm : Fiske I. 5 



